31989R3470
L 337/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3470/89 НА КОМИСИЯТА
от 16 ноември 1989 година
относно метода за анализ, който трябва да се използва при прилагането на допълнителна бележка 2 към глава 7 на Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и Общата митническа тарифа (1), последно изменен с Регламент (ЕИО) № 3469/89 на Комисията (2), и по-специално член 9 от него,
като има предвид, че за да гарантира еднаквото прилагане на Комбинираната номенклатура, приложена към гореупоменатия регламент, трябва да бъдат приети разпоредби за прилагането на допълнителна бележка 2 към глава 7 на Комбинираната номенклатура;
като има предвид, че съгласно проведените изследвания аналитичният метод, описан в приложението към настоящия регламент, изглежда подходящ;
като има предвид, че Комитетът по номенклатурата не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Методът за анализ, който трябва да се използва при прилагането на допълнителна бележка 2 към глава 7 на Комбинираната номенклатура, е този, съдържащ се в приложението към настоящия регламент.
Член 2
Настоящият регламент влиза в сила на 1 януари 1990 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 ноември 1989 година.